উপেন্দ্রকিশোর রায় চৌধুরীর লেখা "টুনটুনি আর বিড়ালের কথা" গল্পের একটি অংশ নিচে দেওয়া হল:
গৃহস্থের ঘরের পিছনে বেগুন গাছ আছে। সেই বেগুন গাছের পাতা ঠোঁট দিয়ে সেলাই করে টুনটুনি পাখিটি তার বাসা বেঁধেছে।

বাসার ভিতরে তিনটি ছোট্ট ছোট্ট ছানা হয়েছে। খুব ছোট্ট ছানা, তারা উড়তে পারে না, চোখও মেলতে পারে না। খালি হাঁ করে, আর চীঁ-চীঁ করে।

গৃহস্থের বিড়ালটা ভারী দুষ্টু। সে খালি ভাবে ‘টুনটুনির ছানা খাব।’ একদিন সে বেগুন গাছের তলায় এসে বললে, ‘কি করছিস লা টুনটুনি?’

টুনটুনি তার মাথা হেঁট করে বেগুন গাছের ডালে ঠেকিয়ে বললে, ‘প্রণাম হই, মহারানী!’

তাতে বিড়ালনী ভারি খুশি হয়ে চলে গেল।

উপরোক্ত লেখার উপর ভিত্তি করে প্রশ্নের উত্তর দিন: টুনটুনি বিড়ালনীকে কি বলে সম্বোধন করে?
টুনটুনি আর বিড়ালের কথা গল্পে টুনটুনি বিড়ালকে মহারানী বলে সম্বোধন করে।